CELEX: 32014D0465
Language: da
Date: 2014-07-16 00:00:00
Title: 2014/465/EU: Kommissionens gennemførelsesafgørelse af 16. juli 2014 om godkendelse af DENSO's effektive generator som en innovativ teknologi til reduktion af CO 2 -emissioner fra personbiler i henhold til Europa-Parlamentets og Rådets forordning (EF) nr. 443/2009 og om ændring af Kommissionens gennemførelsesafgørelse 2013/341/EU  EØS-relevant tekst

17.7.2014   
               
               
                  DA
               
               
                  Den Europæiske Unions Tidende
               
               
                  L 210/17
               
            
         KOMMISSIONENS GENNEMFØRELSESAFGØRELSE
         af 16. juli 2014
         om godkendelse af DENSO's effektive generator som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 og om ændring af Kommissionens gennemførelsesafgørelse 2013/341/EU
         (EØS-relevant tekst)
         
            (2014/465/EU)
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 12, stk. 4, og
         ud fra følgende betragtninger:
         
                     (1)
                  
                  
                     Leverandøren DENSO Corporation (»ansøgeren«) indgav en ansøgning om godkendelse af DENSO's effektive generator som en innovativ teknologi den 31. oktober 2013. Ansøgningens fuldstændighed blev vurderet i henhold til artikel 4 i Kommissionens gennemførelsesforordning (EU) nr. 725/2011 (2). Kommissionen konstaterede, at der manglede visse relevante oplysninger i den oprindelige ansøgning, og bad ansøgeren komplettere ansøgningen. Ansøgeren fremlagde oplysningerne den 30. januar 2014. Kommissionen fandt, at ansøgningen var fuldstændig, og dagen efter den officielle modtagelse af de fuldstændige oplysninger, dvs. den 31. januar 2014, begyndte perioden for Kommissionens vurdering af ansøgningen.
                  
               
                     (2)
                  
                  
                     Ansøgningen er blevet vurderet i henhold til artikel 12 i forordning (EF) nr. 443/2009, gennemførelsesforordning (EU) nr. 725/2011 og de tekniske retningslinjer for forberedelse af ansøgninger om godkendelse af innovative teknologier i henhold til forordning (EF) nr. 443/2009 (»de tekniske retningslinjer«) (3).
                  
               
                     (3)
                  
                  
                     Ansøgningen vedrører DENSO's effektive generator med udgangsstrøm 150 A, 180 A og 210 A. Generatoren har en effektivitet på mindst 77 procent målt efter VDA-metoden som beskrevet i punkt 5.1.2 i bilag I til de tekniske retningslinjer. Den metode henviser til prøvningsmetodologien i den internationale standard ISO 8854:2012 (4). At ansøgerens generator har en højere effektivitet end basisgeneratoren, skyldes lavere tab på følgende tre punkter: tabet ved ensretningen er reduceret ved optimering med et MOSFET (metaloxidhalvleder-felteffekttransistor)-modul; reduktionen af tabene i statorens jern er opnået med en lamineret kerne fremstillet af tynde lag magnetisk stål; tabene i statorens kobber er reduceret ved hjælp af en leder, der er opdelt i segmenter og således har højere vindingstæthed og en kortere spoleende. Denne teknologi er derfor ikke den samme som i Valeo Efficient Generation-generatoren, der blev godkendt som en miljøinnovation ved Kommissionens gennemførelsesafgørelse 2013/341/EU (5).
                  
               
                     (4)
                  
                  
                     Kommissionen finder, at de oplysninger, der er angivet i ansøgningen, viser, at betingelserne og kriterierne i artikel 12 i gennemførelsesforordning (EF) nr. 443/2009 og i artikel 2 og 4 i forordning (EU) nr. 725/2011 er opfyldt.
                  
               
                     (5)
                  
                  
                     Ansøgeren har dokumenteret, at der ikke var en højeffektiv generator af den type, der beskrives i denne ansøgning, i mere end 3 % af de nye personbiler, der blev registreret i referenceåret 2009.
                  
               
                     (6)
                  
                  
                     For at påvise de CO2-besparelser, der vil kunne opnås med den innovative teknologi, når den er monteret i et køretøj, er det nødvendigt at definere det basiskøretøj, som det køretøj, der er udstyret med den innovative teknologi, skal sammenholdes med, som anført i artikel 5 og 8 i gennemførelsesforordning (EU) nr. 725/2011. Kommissionen finder, at det er passende at anse en generator med en effektivitetsgrad på 67 % for at være basisteknologien, såfremt den innovative teknologi er monteret i en ny køretøjstype. Såfremt DENSO's effektive generator installeres i en eksisterende køretøjstype, skal basisteknologien være den generator, der er monteret i den nyeste version af den pågældende type på markedet.
                  
               
                     (7)
                  
                  
                     Ansøgeren har forelagt en metode til prøvning af CO2-reduktionerne, som indeholder formler, der er i overensstemmelse med formlerne i de tekniske retningslinjer for den forenklede tilgang vedrørende effektive generatorer. Kommissionen vurderer, at prøvningsmetodologien vil give prøvningsresultater, der er verificerbare, reproducerbare og sammenlignelige, og at den på en realistisk måde og med stor statistisk signifikans kan påvise de CO2-besparelser, der opnås ved brug af den innovative teknologi, i overensstemmelse med artikel 6 i gennemførelsesforordning (EU) nr. 725/2011.
                  
               
                     (8)
                  
                  
                     Kommissionen bemærker, at ansøgeren i sin metodologi har benyttet en formel til beregning af standardafvigelsen på værdien for generatorens effektivitet, som giver et resultat med større nøjagtighed end, hvad der opnås med formel (1) i metoden i bilaget til gennemførelsesafgørelse 2013/341/EU. Ansøgerens prøvningsmetodologi og formler til beregning af CO2-besparelserne er i alle andre henseender identiske med den metodologi, der er beskrevet i nævnte afgørelse. Følgelig finder Kommissionen, at metoden i gennemførelsesafgørelse 2013/341/EU bør benyttes til at beregne den reduktion af CO2-emissionerne, som brug af DENSO's effektive generator medfører. Da den beregning af standardafvigelsen, som Denso foreslår, fører til større nøjagtighed, bør formel (1) i bilaget til gennemførelsesafgørelse 2013/341/EU dog ændres. Ændringen bør ikke indvirke på de CO2-besparelser, der er certificeret efter metodologien i gennemførelsesafgørelse 2013/341/EU inden nærværende gennemførelsesafgørelses ikrafttræden.
                  
               
                     (9)
                  
                  
                     På baggrund heraf finder Kommissionen, at ansøgeren på tilfredsstillende vis har påvist, at den emissionsbesparelse, der opnås ved brug af den innovative teknologi, er mindst 1 g CO2 pr. km.
                  
               
                     (10)
                  
                  
                     Kommissionen bemærker, at de besparelser, der opnås ved brug af den innovative teknologi, delvist kan påvises ved standardprøvecyklussen, og de endelige samlede besparelser, der skal certificeres, bør derfor bestemmes som fastsat i artikel 8, stk. 2, andet afsnit, i gennemførelsesforordning (EU) nr. 725/2011.
                  
               
                     (11)
                  
                  
                     Kommissionen konstaterer, at verifikationsrapporten er udarbejdet af Vehicle Certification Agency (VCA), som er et uafhængigt og godkendt organ, og rapporten understøtter ansøgningens konklusioner og resultater.
                  
               
                     (12)
                  
                  
                     På baggrund heraf finder Kommissionen, at der ikke bør gøres indvendinger mod godkendelsen af den pågældende innovative teknologi.
                  
               
                     (13)
                  
                  
                     Med henblik på fastsættelse af den generelle miljøinnovationskode, der skal anvendes i de relevante typegodkendelsesdokumenter i overensstemmelse med bilag I, VIII og IX til Europa-Parlamentets og Rådets direktiv 2007/46/EF (6), bør der fastsættes en individuel kode, der skal anvendes for den innovative teknologi, som godkendes ved nærværende gennemførelsesafgørelse.
                  
               
                     (14)
                  
                  
                     En producent, som ønsker at benytte de CO2-besparelser, som brug af den innovative teknologi, der godkendes ved denne gennemførelsesafgørelse, medfører, til at opnå en lavere specifik CO2-emission for at nå sine specifikke emissionsmål, bør i overensstemmelse med artikel 11, stk. 1, i gennemførelsesforordning (EU) nr. 725/2011 henvise til nærværende gennemførelsesafgørelse, når vedkommende ansøger om en EF-typegodkendelsesattest for de pågældende køretøjer —
                  
               VEDTAGET DENNE AFGØRELSE:
         
            Artikel 1
            
               1.   DENSO's effektive generator, som har en effektivitetsgrad på mindst 77 procent som følge af en reduktion af tre forskellige tab og er beregnet til brug i køretøjer i klasse M1, godkendes som en innovativ teknologi, jf. artikel 12 i forordning (EF) nr. 443/2009.
            
            
               2.   Reduktionen af CO2-emissioner ved brug af den i stk. 1 omhandlede generator bestemmes efter den metode, der er beskrevet i bilaget til gennemførelsesafgørelse 2013/341/EU.
            
            
               3.   I henhold til artikel 11, stk. 2, andet afsnit, i gennemførelsesforordning (EU) nr. 725/2011 må den reduktion af CO2-emissionerne, der bestemmes i henhold til stk. 2 i denne artikel, kun certificeres og anføres i typeattest og de relevante typegodkendelsesdokumenter, der er angivet i bilag I, VIII og IX til direktiv 2007/46/EF, såfremt reduktionen ligger på eller over den tærskelværdi, der er fastsat i artikel 9, stk. 1, i gennemførelsesforordning (EU) nr. 725/2011.
            
            
               4.   Den individuelle miljøinnovationskode, der skal anvendes i typegodkendelsesdokumenterne for brug af den innovative teknologi, der er godkendt ved denne gennemførelsesafgørelse, er »6«.
            
         
         
            Artikel 2
            Ændring af gennemførelsesafgørelse 2013/341/EU
            
               1.   I punkt 2 i bilaget til gennemførelsesafgørelse 2013/341/EU affattes formel (1) således:
               
                  »«
               
            
            
               2.   Ændringen berører ikke certificeringer, der er foretaget i overensstemmelse med artikel 11 i gennemførelsesforordning (EU) nr. 725/2011 inden nærværende gennemførelsesafgørelses ikrafttræden.
            
         
         
            Artikel 3
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 16. juli 2014.
            
               
                  På Kommissionens vegne
               
               José Manuel BARROSO
               
                  Formand
               
            
         
         
            (1)  EUT L 140 af 5.6.2009, s. 1.
         
            (2)  Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler, i henhold til Europa-Parlamentets og Rådets forordning (EF) nr. 443/2009 (EUT L 194 af 26.7.2011, s. 19).
         
            (3)  http://ec.europa.eu/clima/policies/transport/vehicles/cars/docs/guidelines_en.pdf
         
            (4)  ISO 8854 Road vehicles — Alternators with regulators — Test methods and general requirements. Referencenummer ISO 8854:2012(E).
         
            (5)  Kommissionens gennemførelsesafgørelse 2013/341/EU af 27. juni 2013 om godkendelse af Valeo Efficient Generation-vekselstrømsgenerator som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009 (EUT L 179 af 29.6.2013, s. 98).
         
            (6)  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (»Rammedirektiv«) (EUT L 263 af 9.10.2007, s. 1).